GENESIS 1 



Say Inkapalsay Sansinakuban 

IDiad gapoy gapo nen pinalsa na 
Dios iray katawenan tan say dalin,^ 
2 say mundo anggapoy oksuy tan neng- 
neng to. Ambilbilonget so tapew na 
manungol a dayat a nilanayapan toy 
ganagana tan mansiplug so pakayari na 
Dios* ed tapew na danum. ^Insan in- 
kuan na Dios, "Onlesa so liwawa"-et 
linmesay liwawa; "^anengneng na Dios a 
maung so liwawa. Insan imbiig na Dios 
so liwawa ed bilonget; ^tinawag to na 
"Agew" so liwawa tan "Labi" so bilo- 
nget. linmabas so labi tan sinmabiy 
kabwasan— sikato ya so onaan ya agew. 

^"'^Insan inkuan na Dios, "Onlesay 
liwang a mamalduay danum tan pam- 
biigan tod duaran pasen"— et agawa. 
Onya so impamalsa na Dios ed liwang a 
Unmeet ed danum, kanyan walay danum 
ed <2^ey to tan diad leksab to. ^Tinawag 
to na "Tawen" so liwang. Linmabas so 
labi tMi sinmabiy kabwasan—sikato ya 
$0 kumadwan agew. 

^^ Insan inkuan na Dios, "Natipon ed 
sakey a pasen so danum a walad silong 
iia taweri, piian ompaway so amagan 
pasen"-et agawa. i^xinawag to na "Da- 
lin" so amagan pasen, tan "Dayat" imay 
danum ya atipon. Say Dios anengneng 
to a maung so agawa. ^ Insan in^ang- 
gan na Dios, "Sikan dalin, mamatubo ka 
na amin a klasiy tanaman, saray mangi- 
ter na ilik tan saray mambungay prutas 
a nambokel"— et agawa. i^pjnatubo na 
dalin iray amin a klasiy tanaman, saray 
mangiter na ilik, saray mambungay 
prutas a nambokel. Say Dios anengneng 
to a maung so agawa. i^ Linmabas so 
labi tan sinmabiy kabwasan— sikato ya 
so kumatlon agew. 

i^Insan inkuan na Dios, "Onlesa ed 
tawen iray silew a mangibiig na agew ed 
labi tan mangipanengneng na igapo na 



saray agew, taon, tan saray panaon;^ 
i^onsilew irad tawen a mangiter na 
liwawa ed dalin"-et agawa. i^Onya so 
impamalsa na Dios ed saray duaranr ba- 
leg a silew, say banwa a baleg a sHew a 
manoley no agew tan say bulan a meme^ 
lag a silew a manoley no labi; pinalsa to 
met iray bitewen. ^'^Impasen tod tawen 
ira yan silew a mangiter na liwawa ed 
dalin, ^^ manoley no agew tan labi, tan 
mangibiig na liwawa ed bilonget. Say 
Dios anengneng to a maung so agawa. 
19 Linmabas so labi tan sinmabiy kabwa- 
san— sikato ya so kumapat y a agew. 

20 Insan ingganggan na Dios, "Sikan 
danum, mamawala ka na amayamay a 
klasiy mabilay a bengatla, tan sikan 
liwang, mamawala ka na amayamay a 
klasiy manok." ^i Onya so impamalsa na 
Dios ed saray ankakabaleg a dragon ed 
dayat, amin a klasiy pinalsa a mana^yam 
ed danum, tan amin a klasiy manok. Say 
Dios anengneng to a maung so agawa. 
22Binindisionan to ran amin a kuantod 
sikara, "Sikayo ran pinalsan manaayam 
ed danum, mamparakel kayo tan pane 
yoy dayat, tan sScayo ran manok, mam- 
parakel kayo." 23Unmabas so labi tan 
sinmabiy kabwasan— sikato ya so kuma- 
limanagew. 

24 Insan ingganggan na Dios, "Sika a 
dalin, mamawala ka na amin a klasiy 
mabilay ya ayep, saray amo tan saray 
atap, saray baleg tan saray melag"-et 
agawa. ^sQnya so impamalsa na Pios ed 
sarayan amin ya ayayep. Say Dios 
anengneng to a maung so agawa. 

2 6 Insan inkuan na Dios, "Natan ma- 
malsa tayoy too; gawaen tayo ran kapar- 
paray indengan tayo tan kaolibay tayo, 
Sikaray manoley ed saray sira, saray 
manok, tan amin ya ayayep, saray amo 
tan saray atap,^ saray baleg tan saray 
melag." 270nya so impamalsa na Dios 
ed too; pinalsa to ra akaparay indengan 



^Diad gapoy gapo . . . dalin; odino Diad gapoy gapo pinalsa na Dios iray katawenan tan say da- 
lin; odino Nen ginapwan na Dios a palsaen iray katawenan tan say dalin. 

^pakayari na Dios; odino ispidtu na Dios; odino dagem a manlalapud Dios; odino makapakelaw 
a dagem. 

^«aray panaon; odino saray masanton pista. 

^Diad sakey a dagdaan a patalus saray amo tan saray atap; diad tikston Hebreo saray amon aya- 
yep tan say intiron mundo. 



GENESIS 1,2 



to. Pinalsa toy laki tan say bii, ^sbinin- 
disionan to ra, tan inkuantod sikara, 
"Mamparakel kayoy anak, makmakan 
yoy intiron mundo, tan oleyan yo. Ole- 
yan yo ray sira, saray manok, tan amin 
iray ayayep. 29 inter kon tagano yo iray 
amin a tanaman a mangiter na ilflc tan 
amin a kiew a mambungay prutas a 
nambokel; ^^balet inter kod saray aya- 
yep tan saray amin a manok iray dika 
tan tanaman a tagano ra"--et agawa. 
3iNinengneng na Dios iray pinalsa to, et 
maung a tuloy iran amin. Linmabas so 
labi tan sinmabiy kabwasan— sikato ya 
so kumanem ya agew. 

2Asumpal sirin ya apalsa so tawen 
tan dalin tan amin a logan da. 
^Diad loob na anem agew asumpal na 
Dios a pinalsa ira yan amin, insan diad 
kumapiton agew nampainawa ed amin a 
kimey to, ^Binindisionan na Dios yan 
kumapiton agew tan imbiig ton sakey a 
masanton agew, ta diad say an agew 
asumpal toy impamalsa tod ganagana^ 
tan nampainawa. "^Onya so istoria na 
inkapalsa na sansinakuban. 

Say Tanamanan ed Eden 

Nen kayari na Katawan^ a Dios a 



pinalsa so tawen tan dalin, ^anggapo ni 
ray tanaman ed dalin odino bokel a 
tinmubo, lapud ag to ni pinaoran, tan 
anggapoy toon ondalus ed dalin. ^Balet 
pinmaway so danum ed saray sobul tan 
aparanuman so dalin. 

"7 Insan say KATAWAN a Dios anga- 
lay dabuk ed dalin,/ minoli ton sakey a 
too-too,/ insan to iningasan na linawan 
manangiter na bilay ed saray abut na 
eleng to, et nagmaliw a mabilay a too, 

8 Insan say KATAWAN a Dios nang- 
gawa na sakey a tanamanan diad bandad 
bokig a sakop na Eden, tan diman to 
impanayam imay toon minoli to. 
^Pinatubo to rad may amin a klasiy 
mararakep a kiew tan pinabunga to ra 
na masasamit a prutas. Diad pegley na 
tanamanan so kawalaan na kiew a ma- 
ngiiter na bHay, tan say kiew a mangi- 
iter na pakaamta ed maung tan maoges. 

i^Walay ilog ya onaagos ed Eden tan 
sasalugen to may tanamanan; diad pa- 
way na Eden nansanga na apatiran ilog. 
iiPison so ngaran na onaan ya ilog; 
onaagos ed kaUber-liber na bansa na Ha- 
vila. (i^Dia naalmoy puron balituk, tan 
pati nidoma-doman pabalingit tan saray 
ankablin batoy alahas.) i^Gihon so 



^diad sayan agew asumpal toy impamalsa tod ganagana tan nampainawa; odino diad sayan agew 

sinumpal toy impamalsa tod ganagana. 
^NA KATAWAN: No Yahweh so walad tikston Hehreo, balet ta Jehovah so abangonan a nika- 

na, diad sayan patalus KATAWAN y a ankabaleg a litra so inkana, ta tinombuk so inkana na 

amayamay a patalus ed Ingglis. Wala ra balet so pigaran tiksto a Yahweh so inkana lapud toto- 

kuyen day ngaran na Dios, 

/DALIN . . . TOO'TOO: Nampara so tanul na saray Hebreon salita a kabaliksan day "^too-too" 
tan "dalin, " 



GENESIS 2,3 



ngaran na kumadwan ilog; onaagos ed 
kdiber-liber na bansa na Cus.^ i* Tigris 
so ngaran na kumatlon ilog; onaagos ed 
bandad bokig na Asiria, tan Eufrates so 
ngaran na kumapat ya ilog. 

i^Insan say Katawan a Dios inala 
to may too tan impasen tod tanamanan 
na Eden, plan nadalusan to tan naasika- 
so to. i^Ingganggan tod sikato, "Naya- 
rian mon kaney bunga na antokaman a 
kiew ed tanamanan, I'^balet ag ka ma- 
mangan na bunga na samay kiew a ma- 
ngiiter na pakaamta ed maung tan 
maoges. Ag nepeg a kanen so bunga na 
saman a kiew; ta no kanen mo, ompatey 
ka diad agew a panpm mo." 

1 8 insan inkuan na KATAWAN a Dios, 
"Aliwan maung a mambukbukor so too. 
Igawaan ko na sakey a manepeg a kaiba 
to tan katulongan to." i^Kanyan nan- 
moli na dalin tan sayan minoli to ginawa 
ton ayayep tan manomanok. Insan to ra 
inyakar ed samay too, ta nengnengen to 
no antoy pangingaran tod sikara. No an- 
toy impanawag tod balang sakey, sika- 
toy ngaran to. ^o Samay too sirin initdan 
toy kangaranan iray amin a manok tan 
ayayep; balet anggapod saraya so mane- 
peg a kaiba to tan katulongan to. 

21 Insan say KATAWAN a Dios pina- 
ogip toy malmalet imay too; nen nao- 
gip, angoyus na sakey ed saray taglang 
to may laki, insan to kinopit so laman 
ya angalaan to. 22 Ginawa ton bii imay 
taglang, insan to inyakar ed samay laki. 

23iiikuanto may laki, 

"A, salamat, sikato yan siansiay 
kaparak. 
Pokel ya inalad saray pokel ko, 
tan laman ya inalad laman ko. 
'Bii' so ngaran to, ta inala ed 
laki."/^ 
2* Sikato ya sirin so makasengeg no akin 
et taynan na laki so ama to tan say ina 
to tan mikasakey ed asawa to, et mag- 
maliw iran saksakey a laman. 

25Labus-lakseb imay laki tan samay 
asawa to, balet ag da ya imbaing. 



Say Impankasalanan na Too 

3 Say oleg so sankasiliban ed saray 
amin ya ayayep a pinalsay KATA- 
WAN a Dios. Tinepet na oleg ed samay 
bii, "Imbaga tan tua na Dios ya ag yo 
kanen so bunga na dinanman a kiew ed 
tanamanan?" 

^Inmebat imay bii, "Nayarian min 
kanen so bunga na dinanman a kiew ed 
tanamanan, ^likud ed bunga to may 
kiew a walad pegley to. Imbagay Dios 
ed sikami ya ag mi kanen odino diwiten 
so bunga to man a kiew; no kanen mi o 
diwiten mi, ompatey kami." 

^Inkuanto may oleg, "Aliwan tua 
tan, ag kayo ompatey. s imbagay Dios 
itan ta amta to a no kanen yo, magma- 
liw kayon singa Dios^* ya amta yo no 
anto so maung tan maoges." 

^ Anengneng na samay bii a marake- 
rakep imay kiew tan masamsamit a 
kanen so bunga to, tan sakey a pampil- 
pilalekan a pakagamuray kakabatan. 
Kanyan amorbor na bunga, insan to 
kinan. Initdan toy asawa to, tan kinan 
to met. "^Kapangan da, naitdan iray pa- 
katalus tan naamtaan da a labus-lakseb 
ira; kanyan nandadait iray bolung na 
igos, insan da intapi-tapi. 

8 Nen ngarngarem la arengel da so 
tanul na panaakar na KATAWAN a Dios 
ed tanamanan, kanyan inamutan dad 
otel na kakiewan. ^ Balet tinawag na 
KATAWAN a Dios imay laki, "Iner so 
kawalaan mo?" 

loinmebat imay laki, "Arengel ta 
kad tanamanan; antakot ak ta labus- 
lakseb ak, kanyan inamutan ta ka." 

11 Tinepet na Dios, "Siopay angiba- 
gad sikan labus-lakseb ka? Kinan mo 
sirin imay bunga ya imbagak ed sikan ag 
mo kanen?" 

i2inmebat imay laki, "Samay biin 
inter mon kaibak et inter tod siak imay 
bunga, insan ko kinan." 

13 Tinepet na KATAWAN a Dios ed 
samay bii, "Akin et ginawam so ontan?" 



^Cus (na Mesopotamia); odino Sudan. 

^BII . . . LAKI: Nampara so tanul na saray Hebreon salita a kabaliksan day **biV* tan *'lakL * 

^Dios; odino diriyos. 



GENESIS 3 



Inmebat imay bii, "Pinalikdo ak na 
samay oleg, et angan ak na samay bu- 
ngay kiew." 



Dinusa na EUos ira may Totoo 

i^Insan inkuan na KAIAWAN a Dios 
ed samay oleg, "Nadusa ka lapud sayan 
gjnawam; sika labat so nisamba ed amin 
da ray ayayep. Say a so dusam: Man- 
lapud natan manilak-ilak ka, tan say 
dabuk so kanen mo legan mon mambi- 
lay. ispambosulan ta ka tan samay bii; 
mambosulan lawas so anak mo tan say 
anak to. Temeken na anak to so olom 
tan ketketen mo so mokur da."/ 

i^Inkuanto natan ed samay bii, 
"Amman koy gunigon mo no manlokun 
ka tan nairapan ka ed pananak mo. Ang- 
gaman ontan, pampilalekan mo nin sian- 
siay asawam tan sikatoy manoiey ed 
sika." 

i^inkuantod samay laki, "Dinengel 
moy asawam tan kinan moy prutas ya 
imbagak ed sikan ag mo kanen. Lapud 
sayan ginawam, nisambay dalin. Naka- 
ukolan a mansagput kay baleg legan 
mon mambilay, pian mangiter so dalin 
na malaem a taganom. ^^Patuboen to 
ray dika-rika tan sabisabit, tan mangan 
ka ray tantanaman a balang. i^Naka- 
ukolan moy manlinget tan mansagput 
na baleg, pian makaiter so dalin na anto- 
kaman a napambilay ya anggad ipatey 
tan ipawil mod dalin a nanlapwan mo. 
Nanlapu kad dalin, tan magmaliw ka 
lamet a daUn." 

20Eva^ so impangingaran nen Adan^ 
ed samay asawa to, ta sikatoy ina na 
amin a katoowan. 21 Insan say KATAWAN 
a Dios nanggawa na saray kawes a katat 
a para si Adan tan samay asawa to, tan 
kinawesan to ra. 



Apataynan ed Tanamanan si 
Adan tan si Eva 

22 Insan inkuan na KATAWAN a Dios, 
"Nagmaliw la a singa sakey ed sikatayo 
so too, tan wala lay pakaamta tod ma- 
ung tan maoges. Nakaukolan a sebelan 
a mangala na bungay kiew na bilay, ta 
no mangala tan mangan, mambilay ya 
anggad angga." 23Kanyan say KATAWAN 
a Dios pinataynan tod tanamanan na 
Eden imay Joo, pian nadalusan toy dalin 
a nanlapwan na laman to. 24Diad ban- 
dad bokig na tanamanan na Eden angi- 
pasen na saray kirubin'" tan sakey a 
mandarlang ya ispada a manwasiwas 
ed amin a dapag, pian anggapoy maka- 
asingger ed samay kiew na bilay. 

Ida; odino to. 

^EVA: Say tanul na sayan ngaran kapara toy Hebreon salita a kabaliksan toy **mabilay* 
diad sayan partly libro kabaliksan toy "katoowan, '* 
^ADAN: "Katoowan" so kabaliksan na sayan ngaran diad salitay Hebreo. 
^KIRVBTN: Nengneng yoy glosario, 

''CAIN: Say tanul na sayan ngaran kapara toy Hebreon salita a kabaliksan toy **nala. " 
^manimimis ka komun; odino inawat ko komuy bagat mo. 

